Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 177/14/4401	Komárno, 6.5.2015
EEČ : 2-30-68-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 25.3.2014, spisová značka 1 Pv 177/14/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na skutkovom základe, že dňa 10. marca 2014 v čase okolo 15.12 hod. v XXXXX v obchodnom dome XXXXX na XXXXX bez zaplatenia preniesla cez pokladňu jeden syr Eidam 400g v hodnote 2,09 Eura, jednu salámu Herkules 490g v hodnote 3,33 Eura, jednu klobásu Čabajka 1300g v hodnote 6,69 Eura, jednu Domácu gazdovskú slaninu 0,672kg v hodnote 3,08 Eura a takto konala napriek tomu, že lustráciou v elektronickom systéme „Ústredná evidencia priestupkov MV SR“ bolo zistené, že bola za obdobný čin spáchaný dňa 4. júla 2013 v obchodnom dome XXXXX v XXXXX postihnutá blokovou pokutou nezaplatenou na mieste - evidenčné číslo bloku AB14256911, čím pre  poškodenú obchodnú spoločnosť XXXXX IČO: XXXXX spôsobila škodu vo výške 18,12 Eur, pričom tovar bol nepoškodený vrátený späť do predaja. 

Uznesením prokurátora Okresnej prokuratúry XXXXX zo dňa 25.3.2014, spisová značka 1 Pv 177/14/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry XXXXX uznesením číslo 1 Pv 177/14/4401-4 z 25. marca 2014 rozhodol v zmysle ustanovenia §-u 216 odsek 1 Trestného poriadku o podmienečnom zastavení trestného stíhania proti obvinenej XXXXX, stíhanej za prečin krádeže podľa § 212 odsek 2 písmeno f) Trestného zákona, pre ktorý jej bolo vznesené obvinenie uznesením povereného príslušníka Okresného riaditeľstva Policajného zboru, Obvodného oddelenia Policajného zboru XXXXX sp. zn. ORP-191/KN-KN-2014 z 12. marca 2014 na tom skutkovom základe, že dňa 10. marca 2014 v čase okolo 15.12 hod. v XXXXX v obchodnom dome XXXXX na XXXXX bez zaplatenia preniesla cez pokladňu jeden syr Eidam 400g v hodnote 2,09 Eura, jednu salámu Herkules 490g v hodnote 3,33 Eura, jednu klobásu Čabajka 1300g v hodnote 6,69 Eura, jednu Domácu gazdovskú slaninu 0,672kg v hodnote 3,08 Eura a takto konala napriek tomu, že lustráciou v elektronickom systéme „Ústredná evidencia priestupkov MV SR“ bolo zistené, že bola za obdobný čin spáchaný dňa 4. júla 2013 v obchodnom dome XXXXX v XXXXX postihnutá blokovou pokutou nezaplatenou na mieste - evidenčné číslo bloku AB14256911, čím pre  poškodenú obchodnú spoločnosť XXXXX, IČO: XXXXX spôsobila škodu vo výške 18,12 Eur, pričom tovar bol nepoškodený vrátený späť do predaja. 

Podľa ustanovenia §-u 216 odsek 2 Trestného poriadku jej bola stanovená skúšobná doba 12 mesiacov, ktorá začala plynúť dňom právoplatnosti uznesenia dňa 1. apríla 2014. 

V zmysle ustanovenia §-u 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel  aj  ďalším  uloženým  obmedzeniam  a  povinnostiam,  prokurátor  rozhodne,  že  sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u obvinenej XXXXX uplynula 1. apríla 2015. 

Bol zabezpečený odpis z registra trestov, výpis z evidencie priestupkov Okresného úradu  v XXXXX  a  bola  vyžiadaná  správa z Mestského úradu XXXXX, či sa obvinená počas skúšobnej doby dopustila priestupku alebo iného protiprávneho konania. 

Bolo zistené, že v priebehu skúšobnej doby viedla riadny život, nedopustila sa žiadneho trestného činu ani priestupku a negatívne poznatky o nej nemajú. Možno teda konštatovať, že obvinená viedla riadny život počas celej skúšobnej doby.

Týmto sú u nej splnené zákonné podmienky vyslovenia, že sa v skúšobnej dobe podmienečne zastaveného trestného stíhania osvedčila.

Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor